CELEX: C2007/129/10
Language: sk
Date: 2007-06-09 00:00:00
Title: Vec C-163/07 P: Odvolanie podané 26. marca 2007 : Diy-Mar Insaat Sanayi ve Ticaret Ltd Sirketi, Musa Akar proti uzneseniu Súdu prvého stupňa (štvrtá komora) zo 17. januára 2007 vo veci T-129/06, Diy-Mar Insaat Sanayi ve Ticaret Ltd Sirketi, Musa Akar/Komisia Európskych spoločenstiev

9.6.2007   
            
            
               SK
            
            
               Úradný vestník Európskej únie
            
            
               C 129/7
            
         Odvolanie podané 26. marca 2007: Diy-Mar Insaat Sanayi ve Ticaret Ltd Sirketi, Musa Akar proti uzneseniu Súdu prvého stupňa (štvrtá komora) zo 17. januára 2007 vo veci T-129/06, Diy-Mar Insaat Sanayi ve Ticaret Ltd Sirketi, Musa Akar/Komisia Európskych spoločenstiev
   (Vec C-163/07 P)
   (2007/C 129/10)
   Jazyk konania: nemčina
   Účastníci konania
   
      Odvolateľ: Diy-Mar Insaat Sanayi ve Ticaret Ltd Sirketi, Musa Akar (v zastúpení: Ç. Șahin, Rechtsanwalt)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť uznesenie Súdu prvého stupňa Európskych spoločenstiev zo 17. januára 2007 vo veci T-129/06 (1), doručené odvolateľom 26. januára 2007, a vyhlásiť napadnuté rozhodnutie odporkyne č. MK/KS/DELTUR/(2005)/SecE/D/1614 z 23. decembra 2005 za neplatné,
            
         
               —
            
            
               alternatívne, zrušiť v tomto rozsahu uznesenie Súdu prvého stupňa uvedené v bode 1 a vyhlásiť napadnuté rozhodnutie odporkyne č. MK/KS/DELTUR/(2005)/SecE/D/1614 z 23. decembra 2005 za neplatné a vyhovieť návrhom žalobcov predloženým v konaní na Súde prvého stupňa,
            
         
               —
            
            
               v krajnom prípade alternatívne, zrušiť uznesenie Súdu prvého stupňa uvedené v bode 1 a vrátiť vec Súdu prvého stupňa,
            
         
               —
            
            
               zaviazať odporkyňu na náhradu trov konania.
            
         Odvolacie dôvody a hlavné tvrdenia
   Odvolatelia svoje odvolanie proti uvedenému uzneseniu odôvodňujú takto.
   Súd nie je obmedzený na to, aby vykonal zistenie skutkového stavu v prebiehajúcich konaniach len podľa návrhov účastníkov konania a rozhodol len na základe účastníkmi konania navrhnutých dôkazných prostriedkov. Článok 21 Štatútu Súdneho dvora naopak zdôrazňuje, že Súdy Európskych spoločenstiev majú povinnosť objasniť skutkový stav a nielen môžu konať z vlastnej iniciatívy, ale musia tak učiniť, ak je to potrebné.
   Súd porušil článok 21 Štatútu Súdneho dvora, článok 64 svojho rokovacieho poriadku a materiálne právo Spoločenstva v súvislosti so zásadami o dosahu domnienky legality právneho aktu, ako aj s teóriou prvého dojmu (prima facie) tým, že v tomto prípade neobjasnil, či sa v napadnutom rozhodnutí odporkyne uskutočnilo riadne poučenie o opravnom prostriedku a to, že navrhovatelia boli informovaní o formálnej vade až po uplynutí jedného mesiaca, teda po uplynutí lehoty. Právo Spoločenstva totiž ako dôsledok obzvlášť závažných a zjavných vád právneho aktu správnych orgánov pozná inštitút absolútne neplatného právneho aktu.
   V prípade riadneho poučenia o opravnom prostriedku by navrhovatelia boli priamo poverili schváleného advokáta a boli by teda podali žalobu v lehote. Výčitka Súdu, že navrhovatelia a ich tureckí advokáti nevynaložili všetku starostlivosť, ktorú možno od obozretného žalobcu vyžadovať, nezbavuje odporkyňu povinnosti vykonať riadne poučenie o opravnom prostriedku.
   
      (1)  Ú. v. EÚ C 212, s. 29.